CELEX: 31989R3120
Language: el
Date: 1989-10-17 00:00:00
Title: Κανονισμός (ΕΟΚ) αριθ. 3120/89 της Επιτροπής της 18ης Οκτωβρίου 1989 που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1989

Avis juridique important

|

31989R3120

Κανονισμός (ΕΟΚ) αριθ. 3120/89 της Επιτροπής της 18ης Οκτωβρίου 1989 που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1989  

Επίσημη Εφημερίδα αριθ. L 300 της 18/10/1989 σ. 0015 - 0017

***** ΚΑΝΟΝΙΣΜΟΣ (ΕΟΚ) αριθ. 3120/89 ΤΗΣ ΕΠΙΤΡΟΠΗΣ  της 17ης Οκτωβρίου 1989  που καθορίζει για τα κράτη μέλη την εκτιμώμενη απώλεια εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1989  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1115/88 (2), και ιδίως το άρθρο 5 παράγραφος 4,  Εκτιμώντας:  ότι το άρθρο 5 παράγραφος 1 του κανονισμού (ΕΟΚ) αριθ. 1837/80 προβλέπει τη χορήγηση πριμοδότησης προκειμένου να αντισταθμιστεί η ενδεχόμενη απώλεια εισοδήματος των παραγωγών προβείου κρέατος και σε ορισμένες περιοχές των παραγωγών αιγείου κρέατος· ότι οι περιοχές αυτές καθορίζονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86 της Επιτροπής της 11ης Απριλίου 1986 που καθορίζει τις ορεινές ζώνες στις οποίες μπορεί να χορηγηθεί η πριμοδότηση (3), όπως τροποποιήθηκε τελευταία από τον κανονισμό (ΕΟΚ) αριθ. 3519/86 (4)· ότι το άρθρο 5 παράγραφος 9 του κανονισμού (ΕΟΚ) αριθ. 1837/80 προβλέπει τη δυνατότητα χορήγησης πριμοδότησης σε εκτροφείς προβατινών ορισμένων ορεινών φυλών διαφορετικών από τις επιλέξιμες προβατίνες σε ορισμένες περιοχές· ότι οι προβατίνες αυτές και οι ζώνες αυτές καθορίζονται στο παράρτημα του κανονισμού (ΕΟΚ) αριθ. 872/84 του Συμβουλίου της 31ης Μαρτίου 1984 για τη θέσπιση γενικών κανόνων σχετικά με τη χορήγηση πριμοδότησης υπέρ των παραγωγών προβείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 1970/87 (6)·  ότι, σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80 και προκειμένου να καταστεί δυνατή η χορήγηση της προκαταβολής στους παραγωγούς προβείου και αιγείου κρέατος οι οποίοι είναι εγκατεστημένοι σε μειονεκτικές γεωργικές περιοχές, πρέπει να υπολογιστεί η προβλεπόμενη απώλεια εισοδήματος λαμβάνοντας υπόψη την προβλεπόμενη εξέλιξη των τιμών της αγοράς ·  ότι σύμφωνα με το άρθρο 5 παράγραφος 3 του κανονισμού (ΕΟΚ) αριθ. 1837/80 το ποσό της πριμοδότησης ανά προβατίνα και ανά περιοχή λαμβάνεται πολλαπλασιάζοντας την απώλεια εισοδήματος που αναφέρεται στην παράγραφο 2 του άρθρου 5 επί ένα συντελεστή που εκφράζει για κάθε περιοχή τη μέση ετήσια κανονική παραγωγή κρέατος αμνού ανά προβατίνα, εκφρασμένη ανά 100 χιλιόγραμμα βάρους σφαγίου· ότι, εντούτοις, για την περιοχή 5 η απώλεια αυτή του εισοδήματος πρέπει να μειωθεί κατά το σταθμισμένο μέσο όρο των μεταβλητών πριμοδοτήσεων που έχουν χορηγηθεί πραγματικά και εκείνων που προβλέπονται για την υπόλοιπη περίοδο 1989· ότι αυτός ο μέσος όρος λαμβάνεται σύμφωνα με τις διατάξεις του άρθρου 5 παράγραφος 6 του ιδίου άρθρου· ότι το άρθρο 5 παράγραφος 3 καθορίζει, επίσης, το ποσό της πριμοδοτήσεως ανά αίγα στο 80 % της πριμοδοτήσεως ανά προβατίνα· ότι σύμφωνα με το άρθρο 5 παράγραφος 9 το ποσό της πριμοδοτήσεως ανά προβατίνα, εκτός από τις επιλέξιμες προβατίνες, καθορίζεται επίσης σε 80 % της πριμοδότησης ανά προβατίνα·  ότι σε εφαρμογή του άρθρου 9α του κανονισμού (ΕΟΚ) αριθ. 1837/80 το ποσό της πριμοδοτήσεως πρέπει να μειωθεί κατά την επίπτωση επί της βασικής τιμής του συντελεστή που προβλέπεται στο άρθρο 9α παράγραφος 2· ότι ο συντελεστής αυτός καθορίστηκε προσωρινά από τον κανονισμό (ΕΟΚ) αριθ. 3817/88 της Επιτροπής της 7ης Δεκεμβρίου 1988 για την εφαρμογή του καθεστώτος του περιορισμού της εγγυήσεως στον τομέα του προβείου και αιγείου κρέατος (7) για την περίοδο εμπορίας 1989·  ότι, κατ' εφαρμογή αυτών των διατάξεων, ο κανονισμός (ΕΟΚ) αριθ. 2448/89της Επιτροπής (8) καθόρισε την εκτιμώμενη απώλεια εισοδήματος καθώς και το εκτιμώμενο ποσό που καταβάλλεται ανά προβατίνα και αίγα για την περίοδο 1989, και επέτρεψε σε ορισμένα κράτη μέλη να καταβάλουν προκαταβολή· ότι λόγω της σημερινής κατάστασης της κοινοτικής αγοράς και ιδίως της πτώσης των τιμών της αγοράς, πρέπει να επανεκτιμηθεί η απώλεια του εισοδήματος καθώς και το εκτιμώμενο ποσό της πριμοδότησης που καταβάλλεται ανά προβατίνα και ανά αίγα για την περίοδο εμπορίας 1989· ότι, για το λόγο αυτό, πρέπει, κατά παρέκκλιση από το άρθρο 4 παράγραφος 1 του κανονισμού (ΕΟΚ) αριθ. 3007/84 της Επιτροπής (9), όπως τροποποιήθηκε τελευταία από τον κανονισμό (ΕΟΚ) αριθ. 1514/86 (10), να καθοριστεί, για την περίοδο εμπορίας 1989, η προκαταβολή στο 50 % του ποσού της προβλεπόμενης εκτιμώμενης πριμοδότησης· ότι σύμφωνα με το άρθρο 4 παράγραφος 3 του εν λόγω κανονισμού, η προκαταβολή καταβάλλεται μόνον εάν το ποσό της είναι ίσο ή μεγαλύτερο από ένα Ecu·  ότι, στα κράτη μέλη τα οποία έχουν ήδη καταβάλει την προκαταβολή που αναφέρεται στον κανονισμό (ΕΟΚ) αριθ. 2448/89, το ποσό που καταβάλλεται στους παραγωγούς που έχουν λάβει αυτήν την προκαταβολή είναι ίσο με τη διαφορά μεταξύ του ποσού προκαταβολής που αναφέρεται στον παρόντα κανονισμό και του ποσού της προκαταβολής που αναφέρεται στον κανονισμό (ΕΟΚ) αριθ. 2448/89·  ότι, σύμφωνα με το άρθρο 4 παράγραφος 4 του κανονισμού (ΕΟΚ) αριθ. 3007/84, σε περίπτωση εφαρμογής του άρθρου 5 παράγραφος 5 του κανονισμού (ΕΟΚ) αριθ. 1837/80, η προκαταβολή που πληρώνεται, ενδεχομένως, στην περιοχή 2 δεν πληρώνεται στην περιοχή 1· ότι, εντούτοις, έχοντας υπόψη την παρούσα κατάσταση των αγορών στην περιοχή 1, θα πρέπει, κατά παρέκκλιση από την εν λόγω παράγραφο 4, να επιτραπεί στην Ελλάδα και στην Ιταλία να πληρώσουν προκαταβολή επί της εν λόγω πριμοδοτήσεως·  ότι για λόγους προϋπολογισμού θα πρέπει να επιτραπεί η χορήγηση των προκαταβολών μόνο από τις 16 Οκτωβρίου 1989·  ότι πρέπει να καταργηθεί ο κανονισμός (ΕΟΚ) αριθ. 2448/89·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Διαπιστώνεται διαφορά μεταξύ της τιμής βάσης και της προβλεπόμενης τιμής αγοράς κατά την περίοδο 1989 για τις ακόλουθες περιοχές:  (Ecu/100 kg)  1.2 //  //  // Περιοχή   // Διαφορά   //    //   // 2  // 108,674   // 3   // 92,407   // 4   // 130,814   // 5  // 142,929   // 6   // 115,949   // 7   // 78,871   //    //  Άρθρο 2  1. Το εκτιμώμενο ποσό της πριμοδότησης που καταβάλλεται ανά προβατίνα και ανά περιοχή είναι το ακόλουθο:  (Ecu/100 kg)  1.2 //  //  // Περιοχή   // Εκτιμώμενο ποσό της πριμοδότησης  που καταβάλλεται ανά προβατίνα   //    //   // 2   // 20,105  // 3   // 20,792   // 4   // 22,892   // 5   // 8,230   // 6  // 20,291   // 7   // 14,982   //    //  2. Σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους παραγωγούς που βρίσκονται σε μειονεκτικές περιοχές καθορίζεται ως εξής:  (Ecu/100 kg)  1.2 //  //  // Περιοχή   // Προκαταβολή της πριμοδότησης που  καταβάλλεται ανά προβατίνα   //    //   // 2   // 10,053  // 3   // 10,396   // 4   // 11,446   // 5   // 4,115   // 6  // 10,146   // 7   // 7,491   //    //  Άρθρο 3  1. Το εκτιμώμενο ποσό της πριμοδότησης που καταβάλλεται ανά αίγα και ανά περιοχή στις περιοχές που αναφέρονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86 είναι το ακόλουθο:  (Ecu/100 kg)  1.2 //  //  // Περιοχή   // Εκτιμώμενο ποσό της πριμοδότησης  που καταβάλλεται ανά αίγα   //    //   // 2   // 16,084  // 7   // 11,986   //    //  2. Σε εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους παραγωγούς αιγείου κρέατος οι οποίοι είναι εγκατεστημένοι σε μειονεκτικές περιοχές, που περιλαμβάνονται στις ζώνες που ορίζονται στην παράγραφο 1, καθορίζεται ως εξής:  (Ecu/100 kg)  1.2 //  //  // Περιοχή   // Προκαταβολή της πριμοδότησης που  καταβάλλεται ανά αίγα   //    //   // 2   // 8,042   // 7  // 5,993   //    //  Άρθρο 4  1. Το εκτιμώμενο ποσό της πριμοδότησης που καταβάλλεται ανά προβατίνα, εκτός από τις επιλέξιμες προβατίνες, και ανά περιοχή εντός των ζωνών που αναφέρονται στο παράρτημα του κανονισμού (ΕΟΚ) αριθ. 872/84 είναι το ακόλουθο:  (Ecu/100 kg)  1.2 //  //  // Περιοχή   // Εκτιμώμενο ποσό πριμοδότησης που  καταβάλλεται ανά προβατίνα, εκτός  από την επιλέξιμη προβατίνα   //    //   // 5   // 6,584  //    //  2. Σύμφωνα με το άρθρο 5 παράγραφος 4 του κανονισμού (ΕΟΚ) αριθ. 1837/80, η προκαταβολή την οποία τα κράτη μέλη μπορούν να καταβάλλουν στους εκτροφείς προβατινών, εκτός των επιλέξιμων προβατινών, οι οποίοι είναι εγκατεστημένοι σε μειονεκτικές περιοχές που περιλαμβάνονται στις ζώνες που αναφέρονται στην παράγραφο 1, καθορίζεται ως εξής: (Ecu/100 kg)  1.2 //  //  // Περιοχή   // Προκαταβολή της πριμοδότησης που  καταβάλλεται ανά προβατίνα, εκτός  από την επιλέξιμη προβατίνα   //    //   // 5   // 3,292  //    //  Άρθρο 5  Στα κράτη μέλη που κατέβαλαν την προκαταβολή που αναφέρεται στον κανονισμό (ΕΟΚ) αριθ. 2448/89, το ποσό που καταβάλλεται στους παραγωγούς που έχουν λάβει την προκαταβολή αυτή είναι ίσο προς τη διαφορά μεταξύ του ποσού της προκαταβολής που καθορίζεται στον παρόντα κανονισμό και του ποσού της προκαταβολής που αναφέρεται στον κανονισμό (ΕΟΚ) αριθ. 2448/89.  Άρθρο 6  Κατ' εφαρμογή του άρθρου 5 παράγραφος 4 του κανονισμού (ΕΟΚ) αριθ. 1837/80 και κατά παρέκκλιση από το άρθρο 4 παράγραφος 4 του κανονισμού (ΕΟΚ) αριθ. 3007/84, τα κράτη μέλη της περιοχής 1 επιτρέπεται να καταβάλλουν στους παραγωγούς προβείου κρέατος και, στις περιοχές που ορίζονται στο παράρτημα ΙΙΙ του κανονισμού (ΕΟΚ) αριθ. 1837/80 και στο άρθρο 1 του κανονισμού (ΕΟΚ) αριθ. 1065/86, στους παραγωγούς αιγείου κρέατος, τις προκαταβολές που πληρώνονται στην περιοχή 2.  Άρθρο 7  Οι προκαταβολές που προβλέπονται στον παρόντα κανονισμό μπορούν να χορηγηθούν από τις 16 Οκτωβρίου 1989. Οι εθνικές ενισχύσεις υπό μορφή προκαταβολής της πριμοδότησης για τις προβατίνες, που θα χορηγηθούν πριν από την ημερομηνία αυτή, σύμφωνα με τους όρους που προβλέπονται από τον παρόντα κανονισμό και έχουν εγκριθεί δυνάμει του άρθρου 93 παράγραφος 2 τρίτο εδάφιο της Συνθήκης της Ρώμης, θεωρείται ότι χορηγούνται βάσει του παρόντος κανονισμού από τις 16 Οκτωβρίου 1989.  Άρθρο 8  Ο κανονισμός (ΕΟΚ) αριθ. 2448/89 καταργείται.  Άρθρο 9  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 183 της 16. 7. 1980, σ. 1.  (2) ΕΕ αριθ. L 110 της 29. 4. 1988, σ. 36.  (3) ΕΕ αριθ. L 97 της 12. 4. 1986, σ. 25.  (4) ΕΕ αριθ. L 325 της 20. 11. 1986, σ. 17.  (5) ΕΕ αριθ. L 90 της 1. 4. 1984, σ. 40.  (6) ΕΕ αριθ. L 184 της 3. 7. 1987, σ. 23.  (7) ΕΕ αριθ. L 337 της 8. 12. 1988, σ. 16.  (8) ΕΕ αριθ. L 233 της 10. 8. 1989, σ. 5.  (9) ΕΕ αριθ. L 283 της 27. 10. 1984, σ. 28.  (10) ΕΕ αριθ. L 132 της 21. 5. 1986, σ. 16.